Landsrådet for Norges barne- og ungdomsorganisasjoner

Landsrådet for Norges barne- og ungdomsorganisasjoner (LNU) er en paraplyorganisasjon for 102 landsomfattende barne- og ungdomsorganisasjoner i Norge. Medlemsorganisasjonene er demokratiske og frivillige barne- og ungdomsorganisasjoner, og representerer et stort mangfold av aktiviteter og verdier. LNU skal på vegne av medlemsorganisasjonene være et politiske interesseorgan, en kompetansekanal og premissleverandør for barne- og ungdomspolitikk.
Organisasjonens leder er Margrete Bjørge Katanasho, mens generalsekretær er Martine Tønnessen.


== Historie ==
LNU har røtter tilbake til etterkrigstida, og statlige institusjoner som Statens ungdoms- og idrettskontor (STUI), som ble til ved et stortingsvedtak i 1950, og Nasjonalkomiteen for internasjonalt ungdomsarbeid (NIU), som også ble etablert på 1950-tallet.
LNU fikk dagens form 7. juni 1980 som Landsrådet for Norske Ungdomsorganisasjoner og tok da over det internasjonale arbeidet drevet av NIU, og fikk dessuten nasjonalt ungdomsarbeid, nordisk samarbeid og u-landsinformasjon som arbeidsfelt. Gjennom 1980-tallet fungerte LNU parallelt med Statens barne- og ungdomsråd (STABUR) inntil det ble nedlagt i 1987. STABURs oppgaver ble da delt mellom LNU og STUI.
I 2000 skiftet LNU navn, fra å hete Landsrådet for Norske Ungdomsorganisasjoner til Landsrådet for Norges barne- og ungdomsorganisasjoner. I dag bruker organisasjonen «Norges barne- og ungdomsorganisasjoner» i omtale av seg selv.
LNU har utviklet seg til å bli medlemsorganisasjonenes politiske interesseorgan og en kompetansebank og premissleverandør for barne- og ungdomspolitikken.


== LNUs roller ==
LNU har i hovedsak tre roller som samarbeidsorgan: interesseorganisasjon, kompetansebank og forvaltningsorgan.

InteresseorganisasjonLNU skal være en interesseorganisasjon for medlemsorganisasjonene, og fremme medlemsorganisasjonenes felles interesser og egenart overfor myndigheter og viktige samfunnsinstitusjoner.KompetansebankLNU skal yte service og formidle kompetanse til organisasjonene. LNU gjennomfører blant annet en rekke gratis kurs for medlemsorganisasjonene.ForvaltningsorganLNU skal være forvalter av støtteordninger som bidrar til utvikling av barne- og ungdomsorganisasjoner i Norge og internasjonalt. LNU forvalter årlig 110 millioner gjennom 11 ulike støtteordninger, blant annet Frifond som er en støtteordning for lokal aktivitet.


== LNUs støtteordninger ==
LNU administrerer en rekke støtteordninger.

Frifond barn og unge
Frifond organisasjon
Frifond teater
LNU Kultur
LNU Mangfold og inkludering
LNU Bærekraftsstøtta
LNU Aktivitetsstøtta - herreløs arv


== Profilområder ==
2011–2014: «Gamle organisasjoner, nytt engasjement»
2009–2011: «Ung makt og demokrati» og «Organisert ungdomskultur»
2006–2008: «Åpen og inkluderende» og «Fremming av frivillighet»


== Internasjonale ungdomsdelegater ==

Hvert år utnevner LNU ungdommer som skal være delegater i internasjonale fora. De mest kjente er ungdomsdelegatene som hvert år reiser som observatører til FNs generalforsamling. Ordningen er støttet av Utenriksdepartementet, og kriteriene for å utnevnes er blant annet bred bakgrunn fra organisasjonslivet, politisk erfaring og aktivt arbeid i sin organisasjon. Det er som regel en jente og en gutt sendes, de bør være under 26 år, og representere én politisk og én ikke-politisk organisasjon. Dette er en ordning som har pågått siden 1971, og Arne Treholt var en av de 2 første delegatene. Andre kjente ungdomsdelegater har blant andre vært Per-Kristian Foss (1973), Jens Stoltenberg (1984) og Kristin Halvorsen (1985)


== Ledere ==
2022-t.d.d.: Margrete Bjørge Katanasho (PRESS - Redd Barna Ungdom)
2020-2022: Isa Maline Isene (Grønn Ungdom)
2017-2020.: Rode Margrete Hegstad (Frikirkens barn og unge)
2013–2017: Stian Seland (Norges speiderforbund)
2011–2013: Gunhild Grande Stærk (Frikirkens barn og unge)
2007–2011: Bjarne Dæhli (Europeisk Ungdom)
2004–2007: Christoffer Grønstad (Norges Bygdeungdomslag)
2002–2004: Alise Narjord (Ung Kirkesang)
1999–2002: Lars Salvesen (Norsk Studentunion)
1997–1999: Anders Lamark Tysse (Norges KFUK-KFUM)
1995–1997: Vedis Vik (Sosialistisk Ungdom)
1993–1995: Kjersti Kleven (Norges KFUK-KFUM)
1991–1993: Margrethe Sunde (Ungdom Mot Narkotika)
1989–1991: Målfrid Fulgås (4H)
1987–1989: Tor Arne Gangsø (Noregs Ungdomslag)
1984–1986: Frode Forfang (AUF)
1983–1984: Arne Dale (KrFU)
1982–1983: Elsbeth Tronstad (Unge Høyre)
1980–1982: Kjell Pettersen (Norges KFUM-speidere)


== LNUs generalsekretærer ==
2020-d.d.: Martine Tønnessen
2017-2020: Andreas Borud
2011- 2017: Martin Ulvestad Østerdal
2009–2011: Tale Hungnes
2004–2009: Trond Enger
2000–2004: Daasvand Skjæveland
1999: Christian Hellevang (konstituert)
1997–1999: Trine Skei Grande
1997: Bjarte Rørmark (konstituert)
1991–1997: Tor Arne Gangsø
1987–1991: Dag Endal
1983–1987: Erik Anthonisen
1980–1983: Bjørn Jaaberg Hansen


== Referanser ==


== Eksterne lenker ==
LNU.no – hjemmeside